
Avem deosebita onoare să vă înaintăm, spre ştiinţă informarea 
referitoare la sesizarea comisiei special constituite, conform art.16 alin.2 din 
Legea nr.115/1992 republicată, privind responsabilitatea ministerială, ce are 
ca obiect activitatea infractionalä desfăşurată de fostul ministru al 
transporturilor Traian Băsescu. 

Către, 
PREŞEDINŢIA ROMÂNIEI 


- Comisia specială constituită conform art.16 al.2 
din Legea nr.115/1999 republicată privind 
responsabilitatea ministerială - 


În conformitate cu dispoziţiile art.12, art.16 alin.3 şi 
art.24 alin.2 din Legea nr.115/1999 republicată, am onoarea să vă 
sesizez următoarele: 

Probele administrate în dosarul penal nr.20/P/2002 al 
Parchetului National Anticorupţie, privind afacerea CNM. 
PETROMIN S.A. Constanta-KLAVENESS Norvegia, relevă pierderea 
ilegală a proprietăţii de către CNM. PETROMIN S.A. Constanta a 
celor 16 nave maritime angajate în relaţii cu parteneri norvegieni, 
estimându-se un prejudiciu de circa 300.000.000 U.S.D. 

Datele din dosar atestă implicarea şi a domnului 
Băsescu Traian, ministru al transporturilor. 

Implicarea domnului Băsescu Traian apare încă din 


anul 1991 când a semnat împreună cu inculpatul Marinescu Călin 

Dragomir o scrisoare de intenție încheiată cu unul dintre 
departamentele din cadrul TORVALD KLAVENESS GROUP 
Norvegia, KLAVENESS CHARTERING. 

Cei doi parteneri s-au angajat să constituie o societate 
mixtă (cu participare de câte 50%) PETROKLAV Inc. Bahamas, 
având obiectul de activitate management, retehnologizare şi operare | 
a navelor maritime româneşti. | 

În scrisoarea de intenţie s-a inserat şi scopul angrenării 
S.C. CONVEX S.A. Constanţa la lucrări de retehnologizare ale 
instalaţiilor de descărcare minereu de fier din Portul Constanţa, cu 
finanțare din navlul câştigat de PETROKLAV Inc. Bahamas, în 
schimbul facilitätii de transport cărbune şi minereu. 

Acest ultim scop principal nu a fost niciodată urmărit şi 
realizat. | 

Scrisoarea de intentie din 11.04.1991 a fost semnatä în 
Norvegia de Băsescu Traian în calitate de şef al Departamentului 
Marinei Civile din cadrul M.LP.T.A.T., de Marinescu Călin 
Dragomir în calitate de director general al CNM PETROMIN 
S.A. Constanţa şi reprezentantul 4S KLAVENESS CHARTERING 
Oslo. 

Nu rezultă din probele administrate că Băsescu Traian 
ar fi avut vreo aprobare sau mandat al vreunei autorităţi ierarhice | 
române, lipsind şi autoritatea similară norvegiană pentru o eventuală 
stabilire a unui cadru general de cooperare în domeniul maritim, 


astfel că angajarea sa prin această scrisoare de intenţie apare ca un 


act abuziv. 


N 

Scrisoarea de intenţie din 11.04.1991 s-a materializat în 
contractul din 14.05.1991. Acesta s-a încheiat între CNM 
PETROMIN S.A. şi KLAVENESS CHARTERING pentru constituirea 
societății mixte PETROKLAV Inc. Bahamas, care, printr-un alt 
contract, a preluat in management navele Balota, Băneasa, Barbosi, 
Cons şi Cărbuneşti. 

Contractul de constituire a societății mixte externe 
conținea şi clauza aprobării sale de către Guvernul României, 
cerință care nu s-a îndeplinit niciodată, deşi contractul a intrat în 
derulare prin preluarea în managementul PETROKLAV Inc. 
Bahamas a celor 5 nave. 

Ca doi directori (parte română] în PETROKLAV Inc. 
Bahamas, Consiliul de Administraţie al CN.M. PETROMIN S.A. 
Constanța, la 28 iunie 1991 i-a nominat pe învinuitul Toanchinä 
Virgil (director adjunct al C.N.M. PETROMIN), cât şi pe domnul 
Băsescu Traian, ministrul transporturilor. | 

Preşedintele CJS. PETROMIN, Carbunaru lon 
(director in Ministerul Transporturilor), a intocmit o nota prin care a 
solicitat aprobarea ministrului transporturilor. Domnul Basescu 
Traian s-a autoaprobat şi in funcţia de director parte română în 
PETROKLAV Inc. Bahamas, iar conform statutului acesteia a 
preluat si functia de presedinte al B.O.D. (Board of Directors 
PETROKLAV Inc. Bahamas). 

În această ultimă calitate, a prezidat efectiv şedinţele 
_B.O.D. PETROKLAV Inc. şi a confirmat sub semnătură proprie 
uolararile din 27.06, 19.08, 11.12.1991, 29.01, UY - 10.06 şi 
05.12.1992 aflate la dosar. 


Menţionăm ca PETROKLAV Inc. Bahamas şi-a 
deschis la 27.06.1991 contul nr. 3057631 la CITY BANK Londra, 
cont prin care apar rulate sume de ordinul milioanelor de dolari 
S.U.A., fără a se fi solicitat şi obţine prealabila autorizare a Băncii 
Naţionale :a României, obligatorie conform prevederilor legale şi 
precizărilor acesteia aflate la dosar. = 

În acest cont apar operatiuni bancare si dupa 
20.07.1992 când PETROKLAV Inc. nu a mai desfăşurat activitate. 

Conform celor convenite la întâlnirile din 29.01.1992 
şi 09-10.06.1992 de la Bucureşti, Ambasada Norvegiei si de la Oslo.a 
2 directori ai firmei KLAVENESS Norvegia, directorul general al 
C.N.M. PETROMIN S.A., învinuitul Marinescu Călin Dragomir şi 
cei doi directori, parte română ai PETROKLA V Inc. Bahamas Toachina 
Virgil şi Băsescu Traian, s-a hotărât ' constituirea holdingului 
PETROMIN OVERSEAS Inc. cu 15 companii subsidiare proprietate de 
unică navă, cât şi a PETROKLAV MANAGEMENT Inc., toate acestea 
cu sediul în Liberia. 

Funcţional s-a hotărât ca fiecare companie proprietară 
de unică navă să încheie contracte de management în holdingul 
PETROMIN OVERSEAS Inc., iar acesta să încheie un singur contract 
de management pentru toate cele 15 nave cu PETROKLAV 
MANAGEMENT Inc., care va încheia un contract de mangement back 
to back cu firma TORVALD KLAVENESS & Co A/S Norvegia 

De aceasta dată PETROKLAV MANAGEMENT 
Inc.Liberia apare ca fiind tot o societate mixtă (conform notei F.P.S. 
privind privatizarea şi a notei directorului general al CNM. 

PETROMIN adresată ministrului transporturilor) cu deţinere de câte 
50% acţiuni la purtător. 

Nici în privinţa acestei noi societăți mixte nu a fost 
îndeplinită cerința legală de constituire prin hotărâre de guvern. 
Demersurile în această privință reveneau în sarcina domnului 
Băsescu Traian în calitate de ministru. 

Sub acest aspect invocăm şi falsificarea unor acte 
normative pentru evitarea solicitării hotărârii de guvern, astfel: 

Primind în calitate de subsecretar de stat pentru 
transporturi navale însărcinarea din ordinul nr. 36 din 16.01.1991 al 
ministrului Doru Pană, să stabilească componența Consiliilor 
Împuternicitilor Statului pentru societăţile comerciale din sectorul 
naval, domnul Băsescu Traian a emis la 31.01.1991 ordinul 
„numerotat 1349 care nu a fost înregistrat şi găsit la Ministerul 
Transporturilor. 

Exemplarul găsit numai la CNM. PETROMIN SA. 
ordonă numirea membrilor C.I.S. conform anexei la punctul 1, iar la 
punctul 2 precizează că aceştia isi desfăşoară activitatea potrivit 
dispoziţiilor legale, cu adăugirea vizibilă "în baza atribuţiilor din 
regulament". 

Precizăm că în conformitate cu H.G. 19/1991, C.LS. al 
Societăţii Comerciale CNM PETROMIN SA. trebuia să 
funcţioneze doar pe baza statutului adoptat prin acest act normativ, 
regulamentele de funcţionare fiind prevăzute numai pentru regiile 
autonome. 

În așa-zisul REGULAMENT suni preluate atributiile 


C.LS. din statutul adoptat prin H.G. 19/1991, cu modificări ale 

textului de la litera i) din "hotărăște cu privire la înființarea de 
sucursale, filiale, birouri, agenții, reprezentanțe", în "hotărăşte cu 
privire la înființarea şi desființarea de sucursale, filiale şi agenții 
situate in tara şi străinătate" şi adäugirea la litera 0) "hotărăşte cu 
privire la asocierea cu alte persoane juridice din fara şi 
străinătate", atribuie inexistentă în statutul adoptat prin H.G: 
19/1991. | 

Falsurile menţionate şi-au produs efectele prin aprobarea 
numai de către C.].S. - CNM PETROMIN S.A. la 24 mai 1992 a 
constituirii societăţilor comerciale în Liberia, prin intermediul 
cărora s-au derulat credite externe fără controlul CNM. 
PETROMIN S.A. şi al Băncii Nationale a României. 

CES. a aprobat înființarea holdingului P.O. 
(PETROMIN OVERSEAS Inc.) Liberia , cu 15 societăţi subsidiare 
proprietare de unică navă, către care să fie vândute 15 nave ale 
CNM. PETROMIN S.A4.. Pentru 5 nave (Comăneşti, Cărbuneşti, 
Barboşi, Băneasa, Balota) s-a hotărât să arboreze pavilion liberian 
pentru ipotecare de către CRISTIANTA Bank, Norvegia în vederea 
garantării împrumutului de 45.000.000 U.S.D. acordat P.O.L. 
Celelalte 10 nave (Breaza, Bicaz, Callatis, Bârlad, Baia de Cris, 
Baia de Aramă, Bujoreni, Bobâlna, Borzeşti, 22 Decembrie), având 
proprietar străin, purtau pavilion român, iar conform contractului de 
împrumut din 07.08.1992 constituiau garanţii suplimentare ale 
aceluiaşi împrumut. 
| În această structură C.N.M PETROMIN S.A. deţinea 
100% acţiuni nominative în P.O.J. Liberia, iar acesta deținea 100% 


acțiuni nominative în fiecare dintre cele 15 societăți subsidiare 


proprietare de unică navă, în timp ce societatea mixtă PETROKLAV 
MANAGEMENT Inc. Liberia a fost constituită cu acţiuni la purtător 
(anonimă). 

Precizăm însă că la înființarea fiecăreia dintre societăţile 
menţionate, s-au numit directorii (B.O.D.), dar aceştia nu şi-au 
îndeplinit niciodată obligația de deschidere a contului societăţii la o | 
bancă expres precizată şi a celor în drept să facă operațiuni bancare. 

Din declaraţiile celor numiţi ca directori în societățile din 
Liberia a rezultat că aceştia nu au luat cunoştinţă cu nici un prilej de 
prevederile statutelor societăţilor respective şi nici nu au îndeplinit 
activități în acestea. Dealtfel, însuşi directorul general al CNM 
PETROMIN S.A., Marinescu Călin Dragomir a informat ministrul 
transporturilor că aceste companii "sunt de hârtie” (formale). 

„Astfel, CNM PETROMIN | S.A. nu şi-a asigurat 
posibilitatea vreunui control asupra operaţiunilor comerciale şi 
financiare, chiar şi după 14.10.1992 când Ministerul Economiei şi 
Finanţelor prin adresa 72.988 a atras in mod expres atenția 
Ministerului Transporturilor condus atunci de dl. Băsescu Traian. 

Pentru transferarea navelor din proprietatea C.N.M. 
PETROMIN S.A. a fost emis de către ministrul transporturilor, 
domnul Băsescu Traian, Ordinul nr. 457 din 11.08.1992, prin care 
“acordă dreptul de arborare a pavilionului român navelor 
Cărbuneşti, Bobâlna, Borzeşti, Balota, Bicaz, Bârlad, Callatis, 
Breaza, Baia de Aramă, Baia de Criş, Bujoreni şi 22 Decembrie, 
proprietare a companiilor subsidiare liberiene ale PETROMIN 


OVERSEAS Inc. cu sediul în Monrovia, Liberia". 

Scopul emiterii acestui ordin a fost ca navele respective 
să constituie garanţie la creditul în valoare de 45 milioane dolari, ce 
urma să fie luat de la CRISTIANIA Bank din Oslo, Norvegia. 

La 11.08.1992 C.N.M. PETROMIN S.A. Constanta, prin 
adresă fără număr, a solicitat Căpităniei Port Constanta transferul 
navelor din proprietatea sa, în proprietatea societăților liberiene si 
arborarea pavilionului românesc. 

Pentru a opera acest transfer, CNM. PETROMIN S.A. a 
înaintat Căpităniei Port Constanţa şi aceasta la rândul său 
Inspectoratului de Stat al Navigatiei Civile, următoarele documente: 

ordinul ministrului transporturilor nr. 457 din 11.08.1992 
semnat de Băsescu Traian, prin care s-a dispus efectuarea 
"transferului de proprietate, 


copia actului de vânzare (Bill of Sale) în care se 
menţionează că navele. s-au vândut cu 1 dolar de CNM 


PETROMIN S.A. Constanta companiilor din Liberia. 


În practica maritimă internaţională vânzarea unei nave se 
face pe baza unui contract de vânzare-cumpärare numit 
(Memorandum of Agreement) unde la punctul 8, numit documente, 
este menționat Bill of Sale. 

Deci, acest document este inclus in contractul de 
vanzare-cumparare (Memorandum of Agreement), astfel cA singular 
nu-si produce efectele. 

Ca atare, trebuiau prezentate: 

- Memorandum of Agreement (contractul de vânzare - 
cumpărare specific navelor maritime), 

- Bill of Sale, 

- INVOICE (factura comercială), 

- declaraţia vamală, 
- declaraţia de încasare valutară. 

Pe baza documentelor necorespunzătoare, cât şi a 
ordinului 457 din 11.08.1992 al ministrului Băsescu Traian, 
navelor li s-a eliberat la data de 25.08.1992 certificatul de 
naţionalitate cu dreptul de arborare a pavilionului român, de către . 
proprietar liberian. | 

Arborarea pavilionului hberian de către celelalte 6 nave 
Comăneşti, Cărbuneşti, Băneasa, Barbosi, Bobâlna si Borzesti a 
fost aprobată prin Ordinul nr. 418 din 20.07.1992 semnat de 
ministrul transporturilor Băsescu Traian pentru "perioada 
necesară rambursării creditului acordat S.C. PETROMIN S.A. de 
către Banca Kristiana Kredit Strasse" deşi în realitate creditul era 
acordat P.O.I. Liberia. 

Din compararea conținutului celor 2 ordine se constată 
că navele Cărbuneşti, Bobâlna şi Borzeşti li s-a acordat dreptul de 
arborare atât a pavilionului român cât şi a pavilionului liberian, ceea 
ce, conform legislaţiei române şi a reglementărilor maritime 
internaţionale, este imposibil. 

Coroborat şi cu documentele de la Căpitănia Port 
Constanţa se constată că atât aceste 3 nave, cât şi navele Băneasa, 
Barboşi şi Comăneşti au fost radiate ilegal prin invocarea unor 
contracte BARE-BOAT (de închiriere a navei nude) care în realitate 
nu au existat niciodată. Ideea a fost indusă prin specificarea în cele 


două ordine referitoare la arborarea pavilionului şi a temporalitätii 


ÉD dap 

pe perioadă necesară rambursării creditului". 


Ulterior, în perioada 1998-2001 ministrul Băsescu Traian 
a emis ordine de retagere a dreptului de arborare a pavilionului român 
şi celorlalte nave afectate relaţiilor cu parteneri norvegieni.(enumeram 
Ordinul 637 din 27.10.1998, Ordinele 153 din 17.05; nr.240 din 
“17.05.31 nr.334 din 25.06.1999 şi Ordinul nr.3 din 13.01.2000). 
Au fost astfel îndeplinite condițiile ca toate cele 15 nave 
să fie văndute din Liberia fără a exista măcar posibilitatea ca valuta să 
fie primită sau măcar pretinsă de C.N.M. PETROMIN S.A. Constanta, 
necunoscându-se nici persoanele fizice sau juridice care au încasat 
preţurile de vânzare a navelor. 
| Ulterior vânzärii navelor de cätre societätile proprietare 
de unică navă direct din Liberia, CN. MPETROMIN S.A. a solicitat si 
a obtinut de la Fondul Proprietätii de Stat şi mandatele de vânzare în 
nume propriu a aceloraşi nave, ceea ce este de asemenea imposibil. În 
sarcina domnului Băsescu Traian se reţine şi pierderea nelegală prin 
documente false a navei Băceşti. Aceasta a fost radiată pe baza unei 
note din 20.08.1991 aprobată de secretarul de stat pentru transporturi 
navale Băsescu Traian care la acea dată era de fapt şi de drept 
ministrul transporturilor. Motivarea că navei aparținând unui stat 
membru al Tratatului de la Varşovia nu i se permite să încarce marfă 
din Portul Hampton, S.U.A., nu era reală, fiindcă nava se afla într-un 
voiaj din Africa de Sud spre un port polonez.Mai mult, nava se afla 
într-un contract de BARE-BOAT şi avea deja pavilion Bahamas. 
Directorul general al CNM. PETROMIN S.A., învinuitul Posedaru 
Romanuel, a întocmit în luna octombrie 1992 un Bill Of Sale (notă de 
vânzare) a navei,societatii Băceşti Inc. Liberia, 

document considerat fals, fiindcă nu este înregistrat la Căpitănia Port 
„Constanţa. 

| Această navă a fost ipotecată în favoarea băncii Cristiania Bank 
-Oslo- la obţinerea unui credit suplimentar de 4.000.000 USD, tot de 
către P.O.I. Liberia, desi acess mentionata in vreunul dintre ordinele 
457 si respectiv 418 emise de ministrul Traian Basescu. 

Documentele bancare privind acest credit relevă ca : 

- 3.250.000 USD au fost virati companiei United Dutch, care 
conform investigației efectuată în Londra la solicitarea partenerilor 
norvegieni, nu există, 

- 250.000 USD au fost virati companiei de avocaţi “Sinclaire 
Roche & Temperley”, | 

- 500.000 USD au fost virati la City Bank Londra în contul 
companiei PETROKLAV Inc. Bahamas, al cărei director - preşedinte 
era ministrul Băsescu Traian ; for credit” (pentru creditare). 

Or, la 28.09.1992 când i s-a creditat contul cu ultimii 500.000 
USD, PETROKLAV Inc. Bahamas nu mai derula nici o afacere, 
fiindcă şi-a încetat activitatea de la 20.07.1992. 

La scurt timp după intrarea celor 500.000 USD în contul 
PETROKLAV Inc Bahamas (octombrie 1992) domnul Băsescu 
Traian a demisionat din funcţiile deţinute în acea societate. 

Noul director numit în aceasta, invinuitul Posedaru Romanuel, 
nu a preluat şi suma menţionată şi declară că nu a avut cunostiintä de 


ea până la efectuarea urmăririi penale în prezenta cauză. 


Starea de fapt expusă mai sus este probată prin 
materialele anexate prezentei sesizări.Menţionăm de asemenea că în 
acest dosar penal al Parchetului Naţional Anticorupţie sunt în curs de 


cercetare peste 110 învinuiți şi inculpati, prejudiciul creat C.N.M. 


PETROMIN S.A.Constanta ridicându-se la suma de peste 300 


milioane dolari. 

Din materialul probator prezentat rezultă însă în mod 
evident că activitatea lor infractionalä, pe cazul în speţă, a fost 
înlesnită direct şi de fostul ministru al transporturilor domnul Băsescu 
Traian, astfel că se impune extinderea cercetărilor şi efectuarea 
urmăririi penale împotriva acestuia pentru săvârşirea infracțiunii de 
abuz în serviciu în formă calificată, prevăzută de art.248/1 combinat 
cu art.248 Cod penal. 

Conform art.24 alin.2 din Legea nr.115/1999 
republicată, puneyea sub urmărire penală a foştilor membrii ai 
Guvernului, pentru infracțiunile săvârşite în exerciţiul funcţiei se face 
ca urmare unei solicitări, exprese din partea Camerei Deputaţilor, 
Senatului sau Preşedintelui României. 

Din raţiuni de celeritate înţelegem să vă adresăm 
această sesizare, rugându-vă să procedati în conf rmitate cu 


dispoziţiile art.16 din Legea nr.115/1999 republicată, să analizati 


materialele 


probatorii prezentate si sa formulati propuneri 


corespunzătoare domnului Preşedinte al României pentru a decide în 


consecință. 

